paragraph_text: Herzog potječe iz židovske obitelji koja je u Ameriku doselila iz Rusije. Većinu života proveo je u New Yorku i Chicagu, a u akademskim se krugovima etablirao kao autor knjige Romantizam i kršćanstvo. Druga supruga, ljepotica Madeleine, napustila ga je zbog zajedničkog prijatelja Valentinea Gersbacha, crvenokosog jednonogog voditelja televizijskog programa.<ref>[http://www.zarez.hr/clanci/roman-americkog-intelektualca Ivo Vidan, In Memoriam - Roman američkog intelektualca, Zarez, Zagreb, 5. svibnja 2005.] (pristupljeno 12. prosinca 2017.) Tekst je prožet komikom i autoironijom. Protagonist je u krizi, nepredvidivo se ponaša i opsesivno piše pisma koja nikada ne pošalje, ali nije pasivan i povučen. Viđa se sa zamamnom Ramonom, vlasnicom cvjećarnice, ima više prijatelja, životan je i originalan. Madeleine se boji i zazire od sukoba s njom.